ᱵᱚᱥᱩᱱᱫᱷᱚᱨᱟ ᱠᱳᱢᱠᱟᱞᱤ

ᱵᱚᱥᱩᱱᱫᱷᱚᱨᱟ ᱠᱳᱢᱠᱟᱞᱤ (᱑᱙᱓᱑-᱒᱐᱑᱕) ᱵᱟᱝᱢᱟ  ᱵᱚᱥᱩᱱᱫᱷᱚᱨᱟ ᱛᱟᱭ  ᱛᱮᱦᱚᱸ ᱵᱟᱰᱟᱭᱚᱜ ᱜᱮᱭᱟ,ᱫᱚ ᱢᱤᱫ ᱥᱤᱧᱚᱛᱤᱭᱟ. ᱠᱞᱟᱥᱤᱠᱟᱞ ᱢᱤᱸᱡᱤᱥᱤᱭᱟᱱ ᱠᱟᱱᱟᱭ ᱾ ᱜᱣᱟᱞᱤᱭᱳᱨ ᱜᱷᱟᱨᱱᱟ ᱨᱤᱱ ᱞᱤᱰᱤᱝ ᱟᱝᱠᱚᱨ ᱟᱨ ᱦᱤᱱᱫᱩᱥᱛᱟᱱᱤ ᱢᱤᱸᱣᱡᱤᱠ ᱠᱷᱭᱟᱞ ᱴᱨᱟᱰᱤᱥᱚᱱ ᱨᱮᱦᱚᱸ ᱠᱟ.ᱢᱤ ᱟᱠᱟᱫᱟ ᱾ ᱟᱡ ᱫᱚ ᱧᱩᱢᱟᱱ ᱢᱤᱸᱣᱡᱤᱥᱤᱭᱟᱱ ᱠᱩᱢᱟᱨ ᱜᱚᱱᱫᱷᱚᱨᱵᱷᱚ (Kumar Gandharva) ᱣᱤᱡᱽ ᱮᱨᱟ,ᱡᱟᱦᱟᱸᱭ ᱫᱚ ᱒᱐᱐᱙ ᱥᱟᱞ ᱨᱮ ᱥᱚᱝᱜᱤᱛ ᱱᱟᱴᱚᱠ ᱥᱤᱨᱯᱷᱟ. ᱟᱢᱮᱴ ᱟᱠᱟᱫ-ᱟᱭ ᱾ ᱒᱐᱐᱖ ᱥᱟᱞ ᱨᱮ, ᱟᱡᱟᱜ ᱠᱞᱟᱥᱤᱠᱟᱞ ᱢᱤᱸᱣᱡᱤᱠ ᱪᱮᱛᱟᱱ ᱨᱮ ᱮᱱᱮᱢ ᱠᱷᱟ.ᱛᱤᱨ ᱵᱷᱚᱨᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱯᱩᱱᱟ.ᱜ ᱥᱤᱵᱷᱤᱞᱤᱭᱟᱱ ᱟᱣᱟᱨᱰ ᱯᱚᱫᱽᱢᱚᱥᱨᱤ ᱢᱟ.ᱱᱠᱚ ᱪᱟᱞ ᱟᱠᱟᱫᱮᱭᱟ ᱾
 ᱟᱬᱜᱟᱛ ᱡᱤᱭᱚᱱ ᱟᱨ ᱱᱤᱡᱚᱨ ᱡᱤᱭᱚᱱ 
ᱵᱚᱥᱩᱱᱫᱷᱚᱨᱟ ᱠᱳᱢᱠᱟᱞᱤ (ᱯᱟ.ᱦᱤᱞ ᱵᱚᱥᱩᱱᱫᱷᱚᱨᱟ ᱥᱨᱤᱠᱷᱟᱱᱰᱮ) ᱫᱚ ᱒᱓ ᱢᱮ ᱑᱙᱓᱑ ᱥᱟᱞ ᱡᱟᱢᱥᱮᱫᱽᱯᱩᱨ ᱨᱮᱭᱟᱜ ᱢᱤᱫ ᱥᱮᱨᱮᱧ ᱨᱩᱥᱤᱠᱟ. ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡᱟᱜ ᱟᱬᱜᱟᱛ ᱡᱤᱭᱚᱱ ᱫᱚ ᱠᱚᱞᱠᱟᱛᱟ ᱨᱮ ᱠᱷᱟᱱᱰᱟᱣ ᱟᱠᱟᱱᱟ,ᱡᱟᱦᱟᱸ ᱨᱮ ᱠᱩᱢᱟᱨ ᱜᱚᱱᱫᱷᱚᱨᱵᱷᱚ ᱥᱟᱶ ᱟᱡᱟᱜ ᱑᱒ ᱵᱚᱪᱷᱚᱨ ᱩᱢᱮᱨ ᱨᱮ ᱧᱟᱯᱟᱢ ᱞᱮᱱᱟᱭ ᱾
ᱚᱞ ᱤᱱᱰᱤᱭᱟ ᱢᱤᱸᱣᱡᱤᱠ ᱠᱚᱱᱯᱷᱨᱮᱱᱥ ᱨᱮ ᱟᱡᱟᱜ ᱮᱱᱮᱡ ᱪᱮᱛᱟᱱ ᱨᱮ ᱜᱚᱨᱚᱸᱡᱽ ᱢᱮᱱᱟᱜ-ᱟ ᱢᱮᱱᱛᱮ ᱦᱚᱲ ᱠᱚ ᱵᱟᱰᱟᱭ ᱠᱮᱫᱟ ᱾ ᱚᱱᱟᱛᱮ ᱠᱩᱢᱟᱨ ᱜᱚᱝᱠᱮ ᱫᱚ ᱢᱩᱢᱵᱟᱭ ᱛᱮ ᱦᱤᱡᱩᱜ ᱱᱮᱶᱛᱟ ᱮᱢᱟ ᱫᱮ ᱛᱟᱦᱮᱸᱱ ᱤᱠᱷᱟ.ᱱ ᱩᱱ ᱚᱠᱛᱚ ᱫᱚᱥᱟᱨ ᱡᱮᱜᱮᱛ-ᱞᱟ.ᱲᱦᱟ.ᱭ ᱮᱦᱚᱵ ᱥᱟ.ᱛ ᱞᱮᱱᱟ,ᱚᱱᱟᱛᱮ ᱢᱩᱢᱵᱟᱭ ᱦᱤᱡᱩᱜ ᱛᱷᱩᱠᱟ.ᱢ ᱞᱮᱱ ᱛᱟᱭᱟ ᱾
ᱠᱚᱞᱠᱟᱛᱟ ᱨᱮ ᱛᱟᱦᱮᱸ ᱠᱟᱛᱮ ᱢᱤᱸᱣᱡᱤᱠ ᱥᱮᱬᱟ ᱠᱮᱫᱟ ᱟᱨ ᱠᱚᱞᱠᱟᱛᱟ ᱨᱮᱰᱤᱣᱳ ᱥᱮᱱᱴᱚᱨ ᱨᱮ ᱠᱟ.ᱢᱤ ᱮᱦᱚᱵ ᱠᱮᱫᱟᱭ ᱾ ᱞᱟ.ᱲᱦᱟ.ᱭ ᱥᱟ.ᱛ ᱮᱱ ᱛᱟᱭᱚᱢ ᱑᱙᱔᱖ ᱥᱟᱞ ᱨᱮ ᱢᱩᱢᱵᱟᱭ ᱦᱮᱡ ᱮᱱᱟᱭ ᱟᱨ ᱯᱷᱮᱢᱳᱥ ᱢᱤᱸᱣᱡᱤᱥᱤᱭᱟᱱ ᱵᱤ.ᱟᱨ ᱫᱮᱣᱫᱷᱚᱨ (B. R. Deodhar) ᱛᱟ.ᱨᱤᱨᱮ ᱴᱨᱮᱱᱤᱝ ᱮᱦᱚᱵ ᱠᱮᱫᱟᱭ ᱾ ᱛᱟᱭᱚᱢ ᱠᱩᱢᱟᱨ ᱜᱚᱝᱠᱮ ᱴᱷᱮᱱ ᱴᱨᱮᱱᱤᱝ ᱞᱟ.ᱜᱤᱫ ᱦᱮᱡ ᱮᱱᱟᱭ ᱟᱨ ᱑᱙᱖᱒ ᱥᱟᱞ ᱨᱮ ᱵᱟᱯᱞᱟ ᱭᱮᱱᱟ ᱠᱤᱱ ᱾
ᱵᱚᱥᱩᱱᱫᱷᱚᱨᱟ ᱫᱚ ᱒᱙ ᱡᱩᱞᱟᱭ ᱒᱐᱑᱕ ᱦᱤᱞᱚᱜ,᱘᱔ ᱵᱚᱪᱷᱚᱨ ᱮᱢᱮᱨ ᱨᱮ ᱟᱡᱟᱜ ᱵᱟᱥᱟ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱭᱟᱜ ᱫᱮᱣᱟᱥ (Dewas) ᱨᱮ ᱦᱩᱭ ᱞᱮᱱᱟ ᱟᱨ ᱢᱩᱪᱟ.ᱫ ᱯᱚᱨᱯᱷᱳᱨᱢᱟᱱᱥ ᱦᱚᱸ ᱱᱚᱸᱰᱮ ᱜᱮ ᱛᱟᱦᱮᱸ ᱠᱟᱱ ᱛᱟᱭᱟ ᱾
ᱟᱡᱤᱡᱽ ᱦᱚᱯᱚᱱ-ᱮᱨᱟ ᱠᱟᱞᱟᱯᱤᱱᱤ ᱠᱳᱢᱠᱟᱞᱤ (Kalapini Komkali) ᱱᱟᱦᱟᱜ ᱧᱩᱢᱟᱱ ᱦᱤᱱᱫᱩᱥᱛᱟᱱᱤ ᱥᱮᱨᱮᱧᱤᱭᱟ ᱠᱟᱱᱟᱭ ᱾
 ᱠᱮᱨᱤᱭᱚᱨ 
ᱤᱱᱟ. ᱛᱟᱭᱚᱢ ᱵᱚᱥᱩᱱᱫᱷᱚᱨᱟ ᱫᱚ ᱠᱩᱢᱟᱨ ᱜᱚᱝᱠᱮ ᱥᱟᱶ ᱯᱮ-ᱜᱮᱞ ᱥᱮᱨᱢᱟ ᱦᱟ.ᱵᱤᱡ ᱥᱟᱶᱛᱮ ᱥᱮᱨᱮᱧ ᱟ.ᱜᱩ ᱠᱮᱫᱟ ᱾ ᱑᱙᱙᱒ ᱥᱟᱞ ᱨᱮ ᱡᱤᱛᱟ. ᱛᱟᱭ ᱜᱩᱨ ᱮᱱᱠᱷᱟᱱ ᱟᱡ ᱥᱩᱢᱩᱝᱜᱮ ᱥᱳᱞᱳ ᱥᱮᱨᱮᱧ ᱦᱟ.ᱴᱤᱧ ᱟ.ᱜᱩ ᱠᱮᱫᱟ ᱾ ᱟᱡᱟᱜ ᱠᱮᱨᱤᱭᱚᱨ ᱫᱚ ᱡᱤᱛᱟ. ᱞᱟ.ᱜᱤᱫ ᱜᱮ ᱥᱟᱠᱨᱤᱯᱷᱟᱭᱤᱥ ᱟᱠᱟᱠᱟᱫᱟ ᱾ ᱟᱡᱤᱡᱽ ᱜᱩᱨᱩ ᱫᱮᱣᱫᱷᱚᱨ ᱫᱚ ᱜᱣᱟᱞᱤᱭᱳᱨ ᱜᱷᱟᱨᱱᱟ ᱠᱷᱭᱟᱞ ᱯᱚᱨᱳᱢᱯᱚᱨᱟ ᱨᱤᱱ ᱧᱩᱢᱟᱱ ᱦᱚᱲᱮ ᱛᱟᱦᱮᱸ ᱠᱟᱱᱟ ᱟᱨ ᱚᱱᱟ ᱯᱚᱨᱳᱢᱯᱚᱨᱟ ᱥᱤᱧᱚᱛ ᱨᱮᱭᱟᱜ ᱟᱭᱢᱟ ᱥᱴᱮᱡᱽ ᱨᱮ ᱩᱫᱩᱜ-ᱥᱚᱫᱚᱨ ᱟᱠᱟᱫᱟ ᱾
 ᱥᱤᱨᱯᱷᱟ. ᱟᱨ ᱢᱟ.ᱱᱠᱚ 
 ᱑᱙᱙᱘ ᱥᱟᱞ ᱨᱮ, ᱥᱚᱝᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱟᱣᱟᱨᱰ, ᱟᱡᱟᱜ ᱦᱤᱱᱫᱩᱥᱛᱟᱱᱤ ᱥᱮᱨᱮᱧ ᱮᱱᱮᱢ ᱵᱟᱠᱷᱨᱟ ᱧᱟᱢ ᱟᱠᱟᱫᱟᱭ ᱾
 ᱒᱐᱐᱖ ᱥᱟᱞ ᱨᱮ, ᱵᱷᱟᱨᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱯᱚᱫᱽᱢᱚᱥᱨᱤ ᱥᱤᱨᱯᱷᱟ. ᱟᱢᱮᱴ ᱟᱠᱟᱫ-ᱟᱭ ᱾

 ᱯᱷᱮᱰᱟᱛ ᱡᱚᱱᱚᱲ